**Назив теме: ПОМОЋ ДЕЦИ ДА КОРИСТЕЋИ ДИГИТАЛНО ОКРУЖЕЊЕ БИРАЈУ ЗАНИМАЊЕ**

**Аутори:**

Снежана Ракић, педагошкиња у ОШ „Никола Тесла“ у Винчи

 Драгана Медић, психолошкиња у ОШ „Сава Шумановић“ у Београду

Софија Цветинов, запослена као педагог у ОШ "Станчић Милан Уча", Кумане, у општини Нови Бечеј, и ОШ "Др Јован Цвијић", у Зрењанину.

Невенка Крагуљац, педагошкиња у ОШ „Филип Филиповић“ у Београду

|  |  |
| --- | --- |
| **Исходи, компетенција за циљну групу који се остварују током примене изабране теме:** | Ученици познају све сфере рада, самостално и одговорнобирају своја занимања и планирају свој професионални развојУченици познају све профиле средњих школа и програме гимназија и активно учествују у свом професионалном изборуУченици познају занимања на тржишту рада и која средња школа их усмерава ка жељеном занимањуУченици користе ресурсе дигиталног окружења у циљу препознавања и развијања својих интересовања, избора средњих школа/занимања и планирања свог професионалног развојаКроз разноврсне активности ,осим дигиталних компетенција развијају и компетенције: сарадње, комуникације, истраживања, учење учења, смисао за иницијативу и предузетништво, рад са подацима подацима и информацијама, вештине сарадње и естетску компетенцијуНаставници су оснажени и знају на који начин да пруже подршку ученицима у избору занимања користећи све расположиве ресурсе у он лајн окружењуРодитељи су оснажени и знају на који начин да помогну својој деци да изаберу занимање и средњу школу  |
| **Циљна група:** | Ученици основне школе, њихови родитељи, наставници |
| **Начин приказа теме:** | Презентације, радионице (упитници, чек листе – као материјал за рад), квизови и као финални продукт- филм |
| **Начин повећаног укључивања ученика, родитеља и наставника у реализацију теме:** | Замишљено је као план школе у коме сви учествују,ученици пре свега али и наставници, стручни сарадниции усмеравају, дају упутства, омогућавају контакте а родитељи прате, учествују у усмеравању,омогућавају контактеУченици активно учествују у сваком сегменту плана, почев од планирања, преко реализације до финалног филма |
| **Планирани начини праћења и вредновања примене изабране теме:**  | Кроз консултације и увидом у продукте у свакој фази рада.on line анкета након презентације и финалног филма за све учеснике у циљу вредновања активности |

**Опис активности**

Активности рада су усмерене на представљање могућих начина планирања и реализације активности у области професионалне орјентације у онлајн окружењу. Партиципација свих актера школског живота је планирана кроз све активности годишњег плана професионалне орјентације. Ученици учествују у активностима индивидуално, групно, тимски, на одељењској заједници, Ученички парламент учествује у свим сегментима програма, од планирања, преко реализације, до евалуације. Родитељи су укључени на више нивоа (индивидуално, у оквиру групе, одељења, Савета родитеља) и на више начина (од посматрача, помагача, активног реализатора, до иницијатора и евалуатора). Наставници и стручни сарадници су вишеструко укључени и имају посебну одговорност у реализацији ових активности, јер су носиоци активности и координатори на свим нивоима. Активности се могу реализовати током учења на даљину уколико буду такве околности, али и ако не буде. Наша препорука је да се користе радионице које су већ осмишљене и користе се већ неколико година у пракси [https://www.portal.edu.rs/pedagozi-i-psiholozi](https://www.portal.edu.rs/pedagozi-i-psiholozi/), https://dps.org.rs/, <https://www.pedagog.rs/>

Кроз реализацију програм рада професионалне орјенатације доприносимо развоју међупредметних компетенција код ученика

**Прилог 1:**

**ГОДИШЊИ ПЛАН ПО**

|  |  |  |  |  |  |
| --- | --- | --- | --- | --- | --- |
| Активности | Коме је намењена | Реализатори | Време реализације | Начин реализације/Продукти | Праћење/вредновање |
| „Сајам образовања“ – планирање, организација и реализација виртуелног сајма образовања | Ученицима 7. и 8. разреда  | Ученици 7. и 8. разреда, ВТ за ПО, УП уз подршку стручних сарадника, ОС, наставника и родитеља | Током првог полугодишта,завршни продукт фебруар-март | Користити дигиталне алате заокупљање ученика, вршити консултације такође преко апликација или у малим групама у школи, дати подршку у истраживању понуде средњих школа, изради презентација, филма и реализацији и промоцији виртуелног Сајма образовања | Помоћу упитника за ученике прикупити информације колико су на Сајму образовања проширили своја знања о свету занимања |
| Квизови | Ученицима од 4. до 7. разреда | ШТ за ПО | У првом полугодишту осмишљавају у другом реализују | Старији ученици могу да осмишљавају квизове за млађе и да их воде користећи разноврсне апликације | Он лајн анкета о актуелности и задовољству ученика квизом  |
| Радионице | Ученицима 4. до 8.разреда одређене радионице и са родитељима  | Одељењске старешине, стручни сарадници | Током целе школске године | Радионице са ученицима могу да се реализују у оквиру ОЗ (или групе ученика одабране на основу неког претходно дефинисаног критеријума) нпр. Преко зум апликације или путем вебинара уз припремљен материјал у зависности од теме  | Након радионице онлајн ученици дају рефлексију на одржану радионицу (нове информације, осећања, критике...) |
| Пројекти | УП ,уч.6.7.8. разреда | ШТ за ПО, УП,ВТ за ПО | Осмишљавају у првом полугодишту а реализују у другом | Може да их предлаже УП,Чланови ШТ за ПО ,да се реализују преко ОЗ Пројекте би требало реализовати на нивоу школе или општине или и шире тако да би у њихову реализацију обавезно требао да буде укључен и директор школе као и локална заједица. | Продукти пројеката, извештаји о активностима, резултати кратких упитника за учеснике пројекта о добити покретања и реализације пројеката на тему ПО ученика |
| Представи занимања | Сви ученици и њихови родитењи | Одељењске старешине, наставници, стручни сарадници | Током целе школске године | Родитељи представљају своја занимања, могу кроз филмски колаж ,преко неке од апликација. И наставници али и стручни сарадници могу да представе своје занимање у оквиру ове активности , Гости „експерти“ из окружења за занимања која нису покривена у претходним активностима или су нетипична, занимљива... | направити базу представљених занимања коју могу да користе и други ученици или је поставити на Сајт школе и сл. Путем упитника за ученике и родитеље вредновати добит за ученике у области ПО |
| Како да помогнем детету да изабере занимање? | Свим родитељима | Стручни сарадници | Октобар | предавање или радионица путем неке од веб апликација, вебинар  | Он лајн анкета за родитеље |
| Како да изаберем занимање? | Свим ученицима | Стручни сарадници  | Током школске године (континуирано) | Саветовања онлајн путем изабране апликације, тест, упитник.. | Евиденција о раду стручних сарадника, резултати упитника за ученике |
| Како да помогнем ученицима да трагају кроз градиво и да се професионално информишу | Наставницима у оквиру стручних већа | Стручни сарадници | Септембар | предавање или радионица путем неке од веб апликација, вебинар | Он лине анкета за наставнике |
| Прошетајмо кроз подручја рада и завршна активност на крају школске године, као резиме да се види шта смо све научили | Ученицима 6.7.и 8. разреда | Одељењске старешине и стручни сарадници | Током целе школске године, а интензивирати у другом полугодишту за ученике 8.разредаФинална активност на крају школске године | Може кроз филмски колаж, кроз радионицу ,квиз...користећи дигиталне алаткеКвиз „Колико смо се упознали са занимањима у оквиру различитих подручја рада?“ | Анализа одговора на квизу |
| Виртуелне посете различитим установама, фирмама, предузећима и упознавање ученика са одређеним занимањима | Ученицима 7. и 8.разреда | ШТ за ПО, УП, ВТ за ПО | Друго полугодиште | Користећи ресурсе дигиталног окружења ученици уз подршку ОС, наставника, стручних сарадника и родитеља успостављају контакте са различитим установама, фирмама, предузећима, истражују одређена занимања кроз контакте и сарадњу са запосленима који су вољни да представе своје занимање, садржај рада, услове рада, врсту и начин школовања , а потом добијене информације обликују и представљају осталим ученицима на нивоу одељења, разреда, школе путем различитих начина дигиталне технологије (напр.изложба занимања – фотографије, панои са добијеним информацијама, „реклама“ занимања, филм о занимањима, чланак у школском листу, на сајту школе и сл...) | Продукти рада и онлајн процена од стране ученика (мини анкета, на пр.) |
| Реализација активности ПО на часовима редовне наставе | Свим наставницима и ученицима | Наставници уз подршку стручних сарадника са активним укључивањем ученика и родитеља | Током школске године | Израда плана активности ПО на часовима редовне наставе и реализација часова  | Продукти рада, резултати упитника за ученике, наставнике и родитеље о утисцима и добитима са тих часова |